Zagreb, 24. svibnja 2021.

Poštovani i poštovane,

[**Arterarij**](https://www.facebook.com/arterarij)**,** [**Centar za mirovne studije**](https://www.facebook.com/CentarzaMirovneStudije) **i** [**Romska organizacije mladih Hrvatske**](https://www.facebook.com/romhr.hr) **pozivaju vas na Tjedne jednakosti u Čakovcu koji će se održati od 27. svibnja do 13. lipnja.**

Tjedne jednakosti u Čakovcu započet će 27. svibnja u 13 sati u centru Čakovca intervencijom u javnom prostoru pod nazivom “**Usputni razgovori**” te dijeljenjem letaka. Cilj intervencije je razgovarati s građankama i građanima Čakovca o pitanjima vezanima uz njihove sugrađanke i sugrađane - Romkinje i Rome.

**Istog dana, u** **zgradi Scheier u 19.30 sati bit će prikazana predstava** [**“POGLEDAJME”**](https://www.cms.hr/hr/suzbijanje-diskriminacije/pogledajme-probudijednakost--2) **Romana Nikolića,** nastala u suradnji s glumcima **Severinom Lajtman** i **Sinišom-Senadom Musićem,** a kojaprogovara o identitetu i društvenim odnosima. Karte za predstavu su besplatne, ali zbog ograničenog broja mjesta, sukladno epidemiološkim mjerama, **obavezna je rezervacija** na prijave@cms.hr.

**Uz to, 1. lipnja u** [**Knjižnici “Nikola Zrinski” Čakovec**](https://www.kcc.hr/) bit će postavljena audio-vizualna izložba **“**[**Jednog dana život će biti lijep”**](https://www.cms.hr/hr/suzbijanje-diskriminacije/jednog-dana-svijet-ce-biti-lijep-probudijednakost) **Barbare Matejčić i Ane Opalić.** Izložba „Jednog dana život će biti lijep“ nastavak je projekta „Kad odrastem, bit ću bogatašica“ kojim se zaustavljamo u prostorima u kojima djeca žive i u kojima maštaju o budućnosti.

 **Čakovec je jedan od sedam gradova u Hrvatskoj u kojem se održavaju** [**Tjedni jednakosti**, kojima se želi upozoriti na posljedice diskriminacije i probuditi jednakost.](https://www.cms.hr/hr/suzbijanje-diskriminacije/ukljuci-se-u-tjedne-jednakosti-probudijednakost)

Unutar jedne godine, više od [svakog trećeg Roma ili Romkinje u Međimurju minimalno jedanput doživi diskriminaciju](https://ukljucivanje-roma.com/assets/other/Ukljucivanje%20Roma%20u%20hrvatsko%20drustvo-identitet%2C%20socijalna%20distanca%20i%20iskustvo%20diskriminacije.pdf). Tjedni jednakosti koji se između 8. travnja do 14. kolovoza održavaju još i u **Zagrebu, Rijeci, Kutini, Vodnjanu, Čakovcu i u Belom Manastiru** te kampanja #ProBudiJednakost na društvenim mrežama upozoravaju kako je diskriminacija nedopustiva i da je na svima nama da rušimo predrasude i promijenimo trenutnu situaciju.

Napomena: U prostorima knjižnice „Nikola Zrinski“ i zgrade Scheier te poštuju se epidemiološke mjere - ograničenjem broja ljudi u prostoriji, dezinfekcijom ruku i nošenjem maske. Predviđeni program podložan je izmjenama ako se epidemiološka situacija promijeni.

*Za dogovore o snimanju dijela predstave i medijske upite slobodno kontaktirajte Lovorku Šošić na lovorka.sosic@cms.hr ili na 0981898457.*

 *Fotografije s predstave i izložbe su dostupne ispod teksta* [*ovdje*](https://www.cms.hr/hr/suzbijanje-diskriminacije/ukljuci-se-u-tjedne-jednakosti-probudijednakost) *te su slobodne za korištenje uz navođenje imena autorice, Ane Opalić.*